21. Század Kommunikáció | Film, PR, Kommunikáció
Tovább a YouTube csatornánkra
Ezekben a projektekben hiszünk
Nem vagyunk hagyományos PR ügynökség. A szó klasszikus értelmében ügynökség sem. Elhivatott, erős szakmai csapatnak tartjuk magunkat, akik a tartalmas, minőségi munkában hisznek.
Írunk
Több évtizede. Vezető kereskedelmi televíziók hírműsoraiba. Pontosan tudjuk, hogyan kell “tálalni” egy hírt ahhoz, hogy ráharapjanak az újságíró kollégák. Sajtóközleményeink figyelemfelkeltők, érthetők, pontosak.
A kamera mindkét oldalán biztonságosan mozgunk. Ebben is közel húsz éves gyakorlatunk van. Munkáink minőségét nívós televíziós díjakkal jutalmazták. Operatőreink főműsoridőben adásba kerülő riportokat, híranyagokat forgatnak. Képekben gondolkodnak.
Hírbe hozunk
Kapcsolatrendszerünk kiterjedt. A mai online, print és tévés piacon dolgozó kollégák nagy része régi ismerősünk. Sokukkal dolgoztunk együtt egy-egy médiumnál. Nem használunk tömegcímlistákat ha egy hírről, eseményről kell értesíteni a sajtót.
Élőben közvetítünk
Drámaian csökken a tévénézés aránya, változnak a nézői szokások. Egyre többen fordulnak a social media oldalakon az élő közvetítések, saját YouTube csatornák felé. A Facebookra, YouTube-ra, és saját weboldalakra összeállított élő közvetítéssel közvetlenül érhetjük el követőinket. Partnerünk ebben a Videosquare, akikkel publikus, titkos és teljesen zárt élő közvetítéseket is készítünk.
Aon Magyarország - teljes online, offline kommunikáció, élő közvetítés
Aranyanyu Díj - filmek készítése, élő közvetítés
HR FEST - social media oldalak kezelése, online hirdetési kampány, PR, kommunikáció
Legjobb Munkahely Díj - Teljes offline, online kommunikáció, rövidfilmek készítése, élő közvetítés
Future Work Festival - Teljes offline, online kommunikáció, élő közvetítés, rövidfilmek készítése
Terézanyu Díj - pályázati felhívó film, közösségi filmek, gálafilm készítése
18 év szerkesztő-riporteri múlt az RTL-nél. Több ezer hír és riport. (Híradó, XXI.Század, Házon Kívül, Akták.) Rendkívül kiterjedt kapcsolatrendszere az egyik erőssége. Munkájában nem ismer lehetetlent. Úgy kérdez, hogy nála mindenki elfelejti a kameralázat. Szövegírásban verhetetlen. Két kisfiú anyukája.
Kamera Hungária-díj, Hégető Honorka-díj
Ismerkedését a média világával és Olgival 2009-ben, az RTL Klub hírosztályán kezdte, gyakornokként. Már ott kialakult a szimpátia, és Olgi ígérete szerint “ha egyszer cégem lesz, nálam fogsz dolgozni.” Telt múlt az idő és kisebb nagyobb szakmai kitérők után most itt van, mint a 21. Század Kommunikáció koordinátora.
12 évig dolgozott szerkesztő-riporterként, volt híradós, forgatott dokumentumfilmeket, az egyikkel díjat is nyert. Új szenvedélye a PR lett, még az iskolapadba is visszaült érte. Szabadúszóként olyan projekteket vállal, amivel azonosulni is tud. Dolgozik például az Energiaklubbal és ő intézi a Richter Aranyanyu díj sajtómegjelenéseit. Szereti Párizst, a jó sajtokat és rajong Elon Muskért.
17 éve ül a vágópult mellett. RTL, Sportklub, hír – és magazinműsorok minden mennyiségben. Gyors, pontos, kreatív.
Az Unlimited Pictures filmstúdió vezetője. A Nextfoto stúdió tanára. P. Koltai Gábor állandó forgatókönyvírója. Ismertebb munkái közé tartozik a Kurultaj 2008 – Az új szövetség c. dokumentumfilm, vagy a Válaszd a sportot magazinműsor. A 21. Század Kommunikációnál elsősorban operatőri feladatokat lát el.
+36 30 299 30 01
Design: Dreative Design & Web | Impresszum | Adatvédelmi tájékoztató